《送愿上人归龙山省侍昭默老人》
宋代·释守卓

我省老师未尝病，汝行亲省病老师。汝我同门无异路，彼彼步步不相随。

肯谓长行无伴侣，正宜念念念在兹。我惭塞责成拘局，心虽默堂身远离。

尔能急义重去就，身心俱往更由谁。千里龙山不日到，归心犹恐锡飞迟。

无病病师力奉侍，不亲亲者真其资。双溪幕阜不相远，一往一来皆妙期。

作者简介：释守卓（一○六五～一一二四），俗姓庄，泉南（今福建泉州）人。弱冠游京师，肄业天清寺，试大经得度。游学至三衢，见南禅清雅禅师。舍去，抵姑苏定慧寺，从遵式禅师，通《华严》。时灵源清禅师住龙舒太平寺，道鸣四方，遂前往依从。清禅师迁住黄龙寺，守卓随侍十载。既而又至太平寺，佛鉴勤禅师请居第一座。后主舒州甘露寺，又迁庐州能仁资福寺，终住东京天宁万寿寺。称长灵守卓禅师，为南岳下十四世，黄龙清禅师法嗣。徽宗宣和五年十二月二十七日卒，年五十九。有《长灵守卓禅师语录》。